இதற்கிடையே திரிபுராவில் காலூன்ற பாஜக கடுமையாக முயற்சி செய்து வருகிறது. 25 ஆண்டுகால கம்யூனிஸ்ட் ஆட்சியை அசைக்க திரிபுரா பழங்குடி மக்கள் முன்னணி கட்சியுடன் கூட்டணி அமைத்து பாஜக போட்டியில் குதித்துள்ளது. இதற்காக சமீபத்தில் பிரதமர் மோடி திரிபுராவில் தீவிர பிரசாரம் மேற்கொண்டது குறிப்பிடத்தக்கது. இதேபோல் கம்யூனிஸ்ட் கட்சிக்கு அடுத்தபடியாக திரிபுராவில் பலம் வாய்ந்த தேசியக் கட்சியாக காங்கிரஸ் விளங்குகிறது. இதன்காரணமாக இந்தமுறை காங்கிரஸ் தனித்து களமிறங்கியுள்ளது. இதனால் இந்தத் தேர்தல் அம்மாநில முதல்வர் மாணிக் சர்க்காருக்கு கடும் நெருக்கடியை உண்டாக்கியுள்ளது. மார்க்சிஸ்ட் கம்யூனிஸ்ட் ஆட்சியை இழக்குமா அல்லது தக்கவைத்து கொள்ளுமா என்பதை மார்ச் 3ம் தேதி நடைபெறும் வாக்கு எண்ணிக்கையில் தெரிந்துகொள்ள முடியும்.